擬白馬篇
作者：滕岑
朝代：宋

paragraphs: 白馬紫遊韁，意氣何飄揚。
五陵富貴子，人謂天上郎。
春華動新鞭，□蓋生輝光。
行經幾臺觀，下馬毬鞠場。
吹彈陳妙伎，歌舞集名倡。
歡醉未云足，揮散千金彊。
朝遊曛莫返，訖春以爲常。
天祿揚子雲，矻矻事文章。
草玄既自苦，投閣仍自傷。
平生甚愛酒，何曾酣杯觴。
較彼萬不如，虛名何足臧。